Հեյդեն Փեյնթիեր

Հեյդեն Լեսլի Փեյնթիեր (անգլ.՝ Hayden Lesley Panettiere, օգոստոսի 21, 1989(1989-08-21), Palisades, Նյու Յորք), ամերիկյան դերասանուհի, մոդել և երգչուհի։ Նա առաջին անգամ նկարահանվել է գովազդային հոլովակում, երբ դեռ 11 ամսական էր։ 10 տարեկանում ստացել է երիտասարդ դերասանի մրցանակ՝ «Հիշելով տիտաններին» (անգլ.՝  Remember the Titans) ֆիլմում Շերիլ Յոսթի դերը կատարելու համար։ Նա իր դերասանական կարիերան սկսել է Սառա Ռոբերթսի «Մեկ կյանք՝ ապրելու համար» (անգլ.՝ One Life to Live) ֆիլմով (1994-1997)։ Նա ստացել է «Ոսկե գլոբուս» մրցանակը, որպես երկրորդային պլանի դերասանուհի՝ «Նեշվիլ» հեռուստասերիալում երգչուհի Ջուլիետա Բերնսի դերը կատարելու համար։


== Վաղ տարիներ ==
Հեյդենը հրշեջ հրամանատար Ալեն Փեյնթիերի և նախկին սերիալային դերասանուհի Լեսլի Վոջելի դուստրն է։ Նա ունի կրտսեր եղբայր՝ Ջենսեն Փեյնթիերը, որը ևս դերասան է։ Փեյնթիերն ունի իտալա-գերմանական ծագում։


== Կարիերա ==


=== Դերասանուհի ===


==== Հեռուստատեսություն ====
Դեռևս ութ ամսականից սկսած նրա լուսանկարները տպագրվել են գովազդներում, տասնմեկ ամսականից երևացել է հեռուստաէկրաններին։

 Նա հայտնի է դարձել Քլեր Բենեթի դերը մարմնավորելով՝ «Հերոսները» (անգլ.՝ Heroes) հեռուստասերիալում։ Նրա դերերը հաճախ սահմանափակվում են, քանի որ մարդիկ նրան անվանում են «հայտնի սևահեր» կամ պարզապես «շիկահեր»։
2007 թվականի սկզբներին Փեյնթիերը հայտնվել է MTV-ի Punk'd հեռուստահաղորդումում։ 2012 թվականին Փեյնթիերը «Նեշվիլ» (անգլ.՝ Nashville) հեռուստասերիալում ստանում է գլխավոր դերերից մեկը՝ Քոնի Բրիթոն։


==== Ֆիլմեր ====
Փեյնթիերի իր դեբյուտն արել է 1998 թվականին՝ «Սխալ կյանքը» (անգլ.՝ A Bug's Life) ֆիլմում, բայց նրա առաջին ֆիլմն է համարվում «Իմ բերկրանքի առարկան» անգլ.՝ անգլ.՝ The Object of My Affection, որտեղ նա ներկայանում է ջրահարսի կերպարով։ 1999 թվականին նա մարմնավորում է խորտակվող նավակում մնացած աղջկա կերպարը՝ «Հաղորդագրություն շշի մեջ» (անգլ.՝ Message In A Bottle) ֆիլմում։ 2004 թվականին Փեյնթիերը գլխավոր դեր է կատարում Disney Channel-ի նկարահանած «Tiger Cruise » ֆիլմում։ 2005 թվականին նա գլխավոր դերակատարի մրցակիցն է «Սառցե արքայադուստր» (անգլ.՝ Ice Princess) ֆիլմում։ Նույն թվականին նա գլխավոր դերակատար է եղել Racing Stripes ֆիլմում։ 2007 թվականին Փեյնթիերն պայմանագիր է կնքում William Morris Agency գործակալության հետ, որին նախորդել էր United Talent Agency ընկերության հետ պայմանագիրը։ Ըստ Forbes ամսագրի՝ Փեյնթիերը 2007 թվականի ընթացքում վաստակել է 2մլն․ դոլար։ 2009 թվականի հուլիսին նա գլխավոր դեր է կատարում «Ես սիրում եմ քեզ Բեթ Քուփեր» (անգլ.՝ I Love You, Beth Cooper) կատակերգությունում։ 2011 թվականի ապրիլին նա հայտնվում է «Ճիչ 4» (անգլ.՝ Scream 4) սլեշեր ֆիլմում՝ կատարելով Կիրբի Ռիդի դերը։ 2015 թվականի ապրիլին Փեյնթիերը միացել է «Custody» ֆիլմի դերասանական կազմին։


==== Վիդեո խաղեր ====
Փեյնթիերը հնչյունավորել է Կաիրիի (անգլ.՝ Kairi) կերպարը՝ «Kingdom Hearts» և «Kingdom Hearts II» վիդեո խաղերում։ 2015 թվականին Փեյնթիերը խաղացել է «Until Dawn» վիդեո խաղի հերոսներից մեկի՝ Սեմի կերպարը։


=== Երգելը ===
1999 թվականին Փեյնթիերն արժանացել է Գրեմմի մրցանակի՝ «Սխալ կյանք» (անգլ.՝ A Bug's Life) ֆիլմում դերակատարման համար։ 2004 թվականին նա ձայնագրել է «Իմ հերոսը դու ես» (անգլ.՝ My Hero Is You երգը)՝ Tiger Cruise ֆիլմի համար, իսկ հաջորդ տարի ձայնագրել է «Ես թռչում եմ» (անգլ.՝ I Fly) երգը՝ «Սառցե արքայադուստր» (անգլ.՝ Ice Princess) ֆիլմի համար։ Փայնթիերի առաջին սինգլը՝ Wake Up Call-ը, թողարկվել է 2008 թվականի օգոստոսի 5-ին։ Նա մի քանի երգեր է ձայնագրել Nashville-ի համար, որոնք հետո ներառվեցին շոուի սաունդթրեքերիի ալբոմում։ 


== Անձնական կյանքը ==
Փեյնթիերը 2007 թվականի դեկտեմբերից մինչև 2009 թվականի փետրվար հարաբերություններ է սկսում «Heroes» ֆիլմի աստղ Մայլո Վենտեմիգլիայի հետ, ապա հանդիպում է բռնցքամարտի աշխարհի չեմպիոն Վլադիմիր Կլիչկոյի հետ։ 2010 թվականի սեպտեմբերի 10-ին Փեյնթիերը ռինգի կողքին էր, երբ Կլիչկոն նոկաուտով պարտության մատնեց բռնցքամարտիկ Սամուել Փիթերին։ 2011 թվականի մայիսին Փեյնթիերը հայտարարեց, որ նրանք բաժանվել են երկու տարի միասին լինելուց հետո։ Երկուսն էլ նշել են, որ իրենց բաժանման պատճառը հեռավորությունն է։ 2013 թվականի հոկտեմբերին նա հայտարարել է իր և Կլիչկոյի նշանադրության մասին, իսկ 2014 թվականի դեկտեմբերի 9-ին ծնվել է նրանց աղջիկը՝ Կայա Եվդոկիա Կլիչկոն (անգլ.՝ Kaya Evdokia Klitschko)։


== Ֆիլմագրություն ==


=== Հեռուստատեսություն ===


=== Ֆիլմեր ===


=== Վիդեո խաղեր ===


== Ծանոթագրություններ ==


== Արտաքին հղումներ ==
Հեյդեն Փեյնթիեր Internet Movie Database կայքում